Diari Oficial de la Generalitat Valenciana


Sumari del DOGV 3056, del 13-08-1997 (1997/9452)

RESOLUCIÓ de data 27 de juny de 1997, del director general d'Interior de la Conselleria de Presidència, per la qual s'acorda donar de baixa en el Registre de Fundacions de la Comunitat Valenciana l'entitat "Asociación Cooperativa La Unión" d'Alcoi.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3056

Data del DOGV
:   13-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9452


Data del document
:   27-06-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de data 27 de juny de 1997, del director general d'Interior de la Conselleria de Presidència, per la qual s'acorda donar de baixa en el Registre de Fundacions de la Comunitat Valenciana l'entitat "Asociación Cooperativa La Unión" d'Alcoi.  
Vist l'expedient de cancel·lació de la inscripció en el Registre de Fundacions de l'entitat "Asociación Cooperativa Obrera La Unión" d'Alcoi, resulten els següents,  
Fets  
Que l'entitat denominada «Asociación Cooperativa Obrera La Unión», instituïda a Alcoi, figura inscrita en el Registre de Fundacions de la Comunitat Valenciana amb el número 64 (A). L'esmentada entitat va ser classificada com beneficoparticular pel Ministeri de Treball, Sanitat i Previsió, el 24 d'abril de 1935, i al Protectorat li correspon només el vetllar per la higiene i la moral pública, deixant a banda les facultats governatives sobre les associacions.  
En l'Ordre de classificació de la mencionada entitat, així com en els seus estatuts es fan repetides al·lusions a la seua natura associativa, i es destaquen, entre altres consideracions, que es crea per la lliure voluntat dels seus membres i se sosté exclusivament amb béns i fons particulars de lliure disposició.  
En la Junta General extraordinària, de data 4 d'agost de 1940, es va acordar la dissolució de la «Asociación Cooperativa la Unión», per haver-se complit totalment la finalitat que es perseguia i es va procedir a la seua liquidació.   
Fonaments jurídics  
Aquesta Direcció General és competent per a la tramitació i resolució d'aquest expedient en virtut del que disposa el Decret 4/97, de 26 de febrer, del president de la Generalitat Valenciana, pel qual s'assignen les competències a la Presidència i a les Conselleries, i el Decret 30/97, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència.  
El Reial Decret i la Instrucció de Beneficència de 14 de març de 1899, normativa sota la qual es va classificar i inscriure l'entitat «Asociación Cooperativa Obrera La Unión» , regulava les institucions benèfiques en el sentit més ampli, abastant-les totes i juntant tant les associacions com les fundacions. Amb l'entrada en vigor de la Llei 191/64, d'Associacions, no té sentit que totes aquelles entitats de natura associativa inscrites en el Registre d'Entitats Benèfiques seguiren inscrites, atès que passaren a tenir un registre propi.  
Per tot això i atès que l'òrgan de govern de la citada entitat va dissoldre l'associació per impossibilitat de compliment de les seues finalitats, per l'acord adoptat en la Junta General Extraordinària, és procedent donar de baixa en el Registre de Fundacions de la Comunitat Valenciana, (abans Registre d'Entitats Benèfiques), l'esmentada entitat.  
Vists els preceptes legals citats i altres generals de pertinent aplicació, resolc:  
Donar de baixa en el Registre de Fundacions de la Comunitat Valenciana l'entitat "Asociación Cooperativa Obrera La Unión" d'Alcoi.  
Notifiqueu aquesta resolució, que no posa fi a la via administrativa, amb l'advertència de què contra aquesta es podrà interposar, recurs ordinari davant el mateix òrgan o davant el conseller de Presidència en el termini d'un mes, a comptar des de la data de la seua notificació.  
València, 27 de juny de 1997.- El director general d'Interior: José López Garrido.